لچہ
آپ پہ آس ء- هینار انت
آپ پہ آس ء- هیناریں
آس نچارتیں آپ ء-
هوشامیں دریا مستیں تی چمانی
کربابیں مہے دل لرزیت پہ تی دید ء-
لنٹ گلابانی هُشک اَنت
نودانی ساچان آپ اَنت
پُلانی وشبوه گار اَنت
شہدین درچکانی مرچاں
اجگیں نیوگ ءُ بَر زہر اَنت
دنیا دنیا آس ءُ چَہر
کوهاں هاموشی مانتر
کہپ ءُ شراباں دل سُتکگ
زہراں مہے گوهاک ءُ هبر
بیگاه بیگاه درکپ تاں
من دریا ء- سَدپ چارت
هچ نہ دیت بیدے کرکینک ء-
هُشک ءُ هالیگیں تیابے
ما کہ کوهاں سر کشیت
روچ ء- گرمے کَپ چارت
تُن ء- مَشکے دپ چارت
شپ باهندیں امروز ء_
روک چراگاناں کنتیں
آس منی ورناهی ء_
درچک ءُ داراناں جنتیں
کور منی کنت دهدوکاں
زیم منی جنت بالاد ء-
سنگ منی جنت ارواه ء-
واد دل ء_ جنت ٹپاناں
آگاهیں چمانی دیما
کیل کناں جان ء_ زیما
ما بے وانکیں شپ چارت
ویل گیابان ءُ سَنداں
ما گوں تی درداں شَنداں
هسکاراں داراں زرد ء-
سرکشاں چاراں زرد ء-
آپ پہ آس ء- هیناریں
آس نچارتیں آپ ء-
رزاق شہزاد